pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ธอส.เอาใจผู้สูงวัย สร้างวินัยการออม จัดทำ “เงินฝากออมทรัพย์เจ้าสัว” รับดอกเบี้ยสูงสุด 1.80% ต่อปี
วันจันทร์ที่ 3 กรกฎาคม 2560
ธอส.เอาใจผู้สูงวัย สร้างวินัยการออม จัดทํา “เงินฝากออมทรัพย์เจ้าสัว” รับดอกเบี้ยสูงสุด 1.80% ต่อปี
ธอส.เอาใจผู้สูงวัยอายุ 60 ปีบริบูรณ์ขึ้นไปที่จัดทําผลิตภัณฑ์ “เงินฝากออมทรัพย์เจ้าสัว” อัตราดอกเบี้ยสูงสุด 1.80% ต่อปี รับดอกเบี้ยรายเดือน เงื่อนไขเพียงเปิดบัญชีเงินฝากครั้งแรกขั้นต่ํา 10,000 บาท เริ่ม 3 ก.ค.- 29 ธ.ค.2560
ธนาคารอาคารสงเคราะห์ เอาใจผู้สูงวัยอายุ 60 ปีบริบูรณ์ขึ้นไปที่กําลังมองหาเงินฝากผลตอบแทนดีและไม่มีความเสี่ยง จัดทําผลิตภัณฑ์ “เงินฝากออมทรัพย์เจ้าสัว” อัตราดอกเบี้ยสูงสุด 1.80% ต่อปี รับดอกเบี้ยรายเดือน เงื่อนไขเพียงเปิดบัญชีเงินฝากครั้งแรกขั้นต่ํา 10,000 บาท เริ่ม 3 ก.ค.- 29 ธ.ค.2560
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า เพื่อเป็นการเพิ่มทางเลือกให้แก่ผู้สูงวัยที่ต้องการเก็บออมเงินพร้อมได้ผลตอบแทนในระดับที่เหมาะสม และไม่มีความเสี่ยง ล่าสุด ธอส. ได้จัดทําผลิตภัณฑ์ “เงินฝากออมทรัพย์เจ้าสัว” รับอัตราดอกเบี้ยสูงสุด 1.80% ต่อปี โดยเงินฝากไม่เกิน 5 ล้านบาท รับอัตราดอกเบี้ย 1.60% ต่อปี เงินส่วนที่ฝากในช่วงตั้งแต่ 5,000,001 บาท ถึง 20,000,000 บาท รับอัตราดอกเบี้ย 1.80% ต่อปี และเงินส่วนที่ฝากในช่วงตั้งแต่ 20,000,001 บาทขึ้นไป รับอัตราดอกเบี้ย 1.50% ต่อปี เป็นบัญชี ออมทรัพย์ที่สามารถฝาก-ถอนได้และรับดอกเบี้ยเงินฝากรายเดือน เงื่อนไขเพียงเปิดบัญชีเงินฝากครั้งแรกขั้นต่ํา 10,000 บาท และมีอายุ 60 ปีบริบูรณ์ขึ้นไปในวันที่เปิดบัญชี รับฟรีบัตร ATM GHB Lifestyles card พร้อมได้รับการยกเว้นค่าธรรมเนียมการออกบัตรและค่าธรรมเนียมรายปีในปีแรก
“ผลิตภัณฑ์เงินฝากของ ธอส. นับเป็นทางเลือกที่ดีสําหรับผู้รักการออม เพราะปัจจุบันธนาคารมีผลิตภัณฑ์เงินฝากหลากหลายประเภทที่ให้ผลตอบแทนดี และไม่มีความเสี่ยง อาทิ เงินฝากออมทรัพย์ NEW GEN เงินฝากออมทรัพย์ Flexi เงินฝากออมทรัพย์พูนทรัพย์ เงินฝากออมทรัพย์ Happy Home รวมถึงเงินฝากประเภทประจําระยะเวลา 3 เดือน ถึง 5 ปี ส่งผลให้เงินฝากรวมของธนาคารเติบโตอย่างต่อเนื่อง โดย ณ สิ้นเดือนพฤษภาคม 2560 เงินฝากรวมอยู่ที่ 802,937 ล้านบาท เพิ่มขึ้นจาก ณ สิ้นปี 2559 จํานวน 22,150 ล้านบาท หรือเพิ่มขึ้น 2.83%”นายฉัตรชัยกล่าว
ทั้งนี้ “เงินฝากออมทรัพย์เจ้าสัว” เริ่มเปิดให้บริการแก่ผู้ที่สนใจเปิดบัญชีได้ที่ทุกสาขาของธนาคารทั่วประเทศตั้งแต่วันที่ 3 กรกฎาคม ถึง 29 ธันวาคม 2560 สอบถามรายละเอียดเพิ่มเติมได้ที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-ผู้ป่วยที่เข้าเกณฑ์การตรวจหาไวรัสโควิด-19 ฟรี ต้องมีลักษณะอย่างไร ??
วันพฤหัสบดีที่ 19 มีนาคม 2563
ผู้ป่วยที่เข้าเกณฑ์การตรวจหาไวรัสโควิด-19 ฟรี ต้องมีลักษณะอย่างไร ??
ติดเชื้อไวรัสโควิดแล้ว อาหารเป็นแบบไหน ?
Q: ผู้ป่วยที่เข้าเกณฑ์การตรวจหาไวรัสโควิด-19 ฟรี ต้องมีลักษณะอย่างไร ??
A: 1. มีไข้ 37.5 °C ขึ้นไป พร้อมมีอาการ ไอ น้ํามูก เจ็บคอ หายใจเหนื่อยหอบ
2. มีประวัติเสี่ยงอย่างใดอย่างหนึ่งในช่วง 14 วัน ก่อนมีอาการ อาทิ
- เดินทางมาจากเขตโรคติดต่อ / พื้นที่ที่มีการระบาดต่อเนื่อง
- ประกอบอาชีพที่สัมผัสหรือใกล้ชิดกับผู้ที่เดินทางมาจากเขตโรคติดต่อ / พื้นที่ที่มีการระบาดต่อเนื่อง
- สัมผัสใกล้ชิดกับผู้ติดเชื้อ / ผู้ต้องสงสัยติดเชื้อ
รัฐบาลไทย-ข่าวทำเนียบรัฐบาล-นายกรัฐมนตรีมอบหมายรองวิษณุฯ หารือกระทรวงศึกษาธิการถึงหาทางออกวันสอบ GAT- PAT หลังตรงวันเลือกตั้ง
วันพุธที่ 24 ตุลาคม 2561
นายกรัฐมนตรีมอบหมายรองวิษณุฯ หารือกระทรวงศึกษาธิการถึงหาทางออกวันสอบ GAT- PAT หลังตรงวันเลือกตั้ง
นายกรัฐมนตรีมอบหมายรองวิษณุฯ หารือกระทรวงศึกษาธิการถึงหาทางออกวันสอบ GAT- PAT หลังตรงวันเลือกตั้ง
วันนี้ (24 ตุลาคม 2561) เวลา 14.40 น. ณ บริเวณห้องโถงชั้น 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีให้สัมภาษณ์ภายหลังการประชุมคณะรัฐมนตรีถึงกรณีที่มีการวิจารณ์ว่าวันสอบวิชาความถนัดทั่วไป (GAT) และความถนัดทางวิชาการและวิชาชีพ (PAT) ที่ตรงกับวันเลือกตั้ง 24 ก.พ. 62 ว่า ตอนนี้รัฐบาลกําลังดูอยู่ โดยให้นายวิษณุ เครืองาม รองนายกรัฐมนตรีฝ่ายกฎหมาย ไปดูร่วมกับกระทรวงศึกษาธิการ ว่าจะหาทางออกกันอย่างไร ถ้ามีปัญหาอะไรต่าง ๆ ก็ต้องแก้ปัญหากันให้ได้ เพราะเกี่ยวกับเรื่องราชกฤษฎีกา กําหนดวันเลือกตั้งที่ยังไม่ออกมา ตรงนี้จะทําอย่างไร ซึ่งหลายคนมองว่าต้องเป็นวันนั้นหรือวันนี้ เสร็จแล้วก็มีปัญหากับเรื่องอื่นด้วย ก็ต้องหาทางแก้ไขกัน
----------------------------------------------
รัฐบาลไทย-ข่าวทำเนียบรัฐบาล-ก.อุตฯ จับมือ ก.พลังงาน หารือความร่วมมือด้านพลังงานที่สอดคล้องกับแผนแม่บทยุทธศาสตร์ชาติ 20 ปี
วันพฤหัสบดีที่ 21 กุมภาพันธ์ 2562
ก.อุตฯ จับมือ ก.พลังงาน หารือความร่วมมือด้านพลังงานที่สอดคล้องกับแผนแม่บทยุทธศาสตร์ชาติ 20 ปี
ยพสุ โลหารชุน ปลัดกระทรวงอุตสาหกรรม และนายกุลิศ สมบัติศิริ  ปลัดกระทรวงพลังงาน เป็นประธานร่วมการประชุมหารือประเด็นความร่วมมือด้านพลังงานที่สอดคล้องกับร่างแผนแม่บท ยุทธศาสตร์ชาติ 20 ปี และแผนอื่นๆ ที่เกี่ยวข้อง
วันนี้ ( 21 ก.พ. 62) นายพสุ โลหารชุน ปลัดกระทรวงอุตสาหกรรม และนายกุลิศ สมบัติศิริ ปลัดกระทรวงพลังงาน เป็นประธานร่วมการประชุมหารือประเด็นความร่วมมือด้านพลังงานที่สอดคล้องกับร่างแผนแม่บท ยุทธศาสตร์ชาติ 20 ปี และแผนอื่นๆ ที่เกี่ยวข้อง โดยมี นายศิริรุจ จุลกะรัตน์ นางสาวนิสากร จึงเจริญธรรม นายอภิจิณ โชติกเสถียร นายสุรพล ชามาตย์  รองปลัดกระทรวงอุตสาหกรรม พร้อมด้วยผู้บริหารระดับสูงของกระทรวงอุตสาหกรรมและกระทรวงพลังงาน และเจ้าหน้าที่ที่เกี่ยวข้องเข้าร่วมการประชุมฯ ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
สําหรับประเด็นการหารือในวันนี้ ได้แก่ 1.การตั้งศูนย์ One-Stop-Service ด้านพลังงาน เกี่ยวกับแนวทางการดําเนินงานหากมีการตั้งศูนย์ OSS (One Stop Service)ด้านพลังงาน 2.การจัดตั้งวิสาหกิจเพื่อสังคมในพื้นที่นิคมอุตสาหกรรม โดยนําร่องในพื้นที่นิคมมาบตาพุด 3.การพัฒนาปิโตรเคมี ระยะที่4 4.การส่งเสริม EV ในประเทศไทย และการส่งเสริมเทคโนโลยี ESS 5.การจัดตั้งศูนย์สารสนเทศพลังงานแห่งชาติ เพื่อให้ประชาชนเข้าถึงข้อมูลได้สะดวก รวดเร็ว และสามารถชี้แจงข้อมูลด้านพลังงานแก่ประชาชนได้ 6.การประหยัดพลังงานในภาคอุตสาหกรรม 7.การบริการจัดการ  ขยะอิเล็กทรอนิกส์(แผงเซลล์แสงอาทิตย์) โดยหารือในส่วนของแนวทางการออกข้อบังคับกฎหมายในการกําจัดขยะประเภทแผงเซลล์แสงอาทิตย์ และ 8.มาตรฐานน้ํามัน B7 B20 และน้ํามันยูโร 5 โดยหารือเกี่ยวกับการเตรียมเพื่อรองรับการนํายูโร 5  มาใช้ และความพร้อมของมาตรฐานเครื่องยนต์  สําหรับการดําเนินงานต่อไปจะมีการจัดตั้งคณะทํางานฯ เพื่อร่วมขับเคลื่อนและติดตามผลการดําเนินงานเป็นระยะต่อไป
——————
รัฐบาลไทย-ข่าวทำเนียบรัฐบาล-โฆษกกองทัพบกชี้แจง เรื่องข้อกังวลการเสียอธิปไตยจากการขึ้นร่วมมรดกโลก
วันพฤหัสบดีที่ 16 พฤศจิกายน 2560
โฆษกกองทัพบกชี้แจง เรื่องข้อกังวลการเสียอธิปไตยจากการขึ้นร่วมมรดกโลก
โฆษกกองทัพบกชี้แจงประเด็นข่าว เรื่องข้อกังวลการเสียอธิปไตยจากการขึ้นร่วมมรดกโลก
วันที่ 15 พ.ย.60 พ.อ.วินธัย สุวารี โฆษกกองทัพบก ชี้แจงประเด็นข่าวเรื่องข้อกังวลการเสียอธิปไตยจากการขึ้นร่วมมรดกโลก ตามที่นายวีระ สมความคิด ระบุ “วันนี้ (15 พ.ย.) เวลา 09.00 น. ขอเชิญคนไทยผู้รักชาติที่เคยร่วมต่อสู้เพื่อปกป้องแผ่นดินไทย ไปพบกันที่ค่ายพิทักษ์อุทุมพรเขต (สิงห์ดํา) หน่วยเฉพาะกิจกรมทหารที่ 23 อ.กันทรลักษณ์ จว.ศรีสะเกษ ทหารไทยจะพาไปดูพื้นที่ที่ไทยต้องเสียให้แก่กัมพูชาตามคําพิพากษาของศาลโลก เพื่อสํารวจพื้นที่พลาญหินแปดก้อน เพื่อเตรียมเปิดเป็นแหล่งท่องเที่ยวสากล อ้างถึง อาจารย์ มล.วัลล์วิภา บอกว่าเป็นการขึ้นร่วมมรดกโลก โดยกัมพูชาถือโฉนด เปลี่ยนแผนที่ใหม่ โดยยอมให้กัมพูชาได้สิทธิ์ในแผ่นดินแผ่นน้ําที่ล้ําเข้ามากินบ่อน้ํามันและก๊าซ ทําให้อธิปไตยและแผ่นดินไทยรวมถึงผลประโยชน์ของชาติได้รับความเสียหาย” นั้น
ขอเรียนว่า พื้นที่พลาญหินแปดก้อน อยู่ในบริเวณพื้นที่ฝั่งไทย ไม่เคยมีเรื่องข้อพิพาท หรือข้อผูกพันระหว่างประเทศใดๆ และไม่เกี่ยวข้องกับเรื่องมรดกโลก พื้นที่นี้อยู่ห่างจากบริเวณพื้นที่ของประสาทพระวิหารมาไกลถึง 10 กว่ากิโลเมตร ลักษณะทั่วไปเป็นพื้นที่ที่มีทิวทัศน์สวยงาม มีลักษณะเด่นที่สามารถทําเป็นสถานที่ท่องเที่ยวทางธรรมชาติได้ ซึ่งหลายคนในพื้นที่มีแนวคิดอยากพัฒนาเป็นสถานที่ท่องเที่ยว ซึ่งหน่วยทหารกองกําลังที่รับผิดชอบพื้นที่คงจะได้มีการสํารวจเส้นทางเพื่อทําพื้นที่ให้ปลอดภัย สําหรับกรณีที่อาจจะมีคนทั่วไปต้องการจะเข้าไปเที่ยวชม ในโอกาสต่อไป
--------------------------
รัฐบาลไทย-ข่าวทำเนียบรัฐบาล-ปลัดกอบชัยฯ นำคณะผู้บริหารและเจ้าหน้าที่ตรวจคัดกรองไวรัสโคโรน่า (โควิด-19) [กระทรวงอุตสาหกรรม]
วันเสาร์ที่ 14 มีนาคม 2563
ปลัดกอบชัยฯ นําคณะผู้บริหารและเจ้าหน้าที่ตรวจคัดกรองไวรัสโคโรน่า (โควิด-19) [กระทรวงอุตสาหกรรม]
นายกอบชัย สังสิทธิสวัสดิ์ ปลัดกระทรวงอุตสาหกรรม นําคณะผู้บริหารและเจ้าหน้าที่ตรวจคัดกรองไวรัสโคโรน่า (โควิด-19) ณ หน้าลิฟท์ ชั้น 1 อาคารสํานักงานปลัดกระทรวงอุตสาหกรรม
วันนี้ (3 มีนาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม นําคณะผู้บริหารและเจ้าหน้าที่ตรวจคัดกรองไวรัสโคโรน่า (โควิด-19) ก่อนเข้าทํางาน พร้อมด้วย นายภานุวัฒน์ ตริยางกูรศรี นางวรวรรณ ชิตอรุณ รองปลัดกระทรวงอุตสาหกรรม คณะผู้บริหาร ข้าราชการและเจ้าหน้าที่ ณ หน้าลิฟท์ ชั้น 1 อาคารสํานักงานปลัดกระทรวงอุตสาหกรรม
โดย สปอ.ได้จัดตั้งจุดคัดกรองตรวจวัดอุณหภูมิ ให้กับข้าราชการ เจ้าหน้าที่ และประชาชนที่มาติดต่อราชการ พร้อมจัดเตรียมเจลอนามัยล้างมือ ณ บริเวณหน้าลิฟท์ทุกชั้น นอกจากนี้ สปอ. ยังเพิ่มการดูแลสุขอนามัยของสถานที่เพิ่มเติม โดยจัดให้มีการทําความสะอาดพื้นที่ พร้อมใช้แอลกอฮอล์เช็ดบริเวณพื้นผิวสัมผัส อาทิ ภายในห้องประชุม เก้าอี้ มือจับประตู ราวบันได ปุ่มกดลิฟต์ เป็นประจําทุกวันเพื่อป้องกันไวรัสโคโรน่า (โควิด-19)
# สํานักงานปลัดกระทรวงอุตสาหกรรม
# ชวนล้างมือก่อนเข้ารับบริการ
# มั่นใจห่างไกลโควิด
# สร้างมาตรฐาน สุขอนามัย
รัฐบาลไทย-ข่าวทำเนียบรัฐบาล-สธ. สั่งโรงพยาบาลเตรียมพร้อมรับมืออุทกภัยจากการระบายน้ำของเขื่อน
วันอาทิตย์ที่ 5 สิงหาคม 2561
สธ. สั่งโรงพยาบาลเตรียมพร้อมรับมืออุทกภัยจากการระบายน้ําของเขื่อน
กระทรวงสาธารณสุข สั่งโรงพยาบาลในพื้นที่เสี่ยงอุทกภัยจากการระบายน้ําจากเขื่อน เตรียมพร้อมรับมือ ให้ขนยา เวชภัณฑ์ เครื่องมือแพทย์ขึ้นที่ปลอดภัย และเตรียมแผนป้องกันน้ําท่วมโรงพยาบาล
กระทรวงสาธารณสุข สั่งโรงพยาบาลในพื้นที่เสี่ยงอุทกภัยจากการระบายน้ําจากเขื่อน เตรียมพร้อมรับมือ ให้ขนยา เวชภัณฑ์ เครื่องมือแพทย์ขึ้นที่ปลอดภัย และเตรียมแผนป้องกันน้ําท่วมโรงพยาบาล
นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ว่า ขณะนี้สถานการณ์น้ําในเขื่อนต่างๆ มีแนวโน้มจะต้องระบายน้ําออกจากเขื่อน ได้สั่งการศูนย์ปฏิบัติการภาวะฉุกเฉิน (EOC) ส่วนกลาง ติดตามสถานการณ์อย่างใกล้ชิดตลอด 24 ชั่วโมง พร้อมแจ้งเตือนให้โรงพยาบาลในพื้นที่เสี่ยงเกิดอุทกภัยจากการระบายน้ําของเขื่อนต่าง ๆ ดําเนินการดังนี้ 1.ขนย้าย ยา เวชภัณฑ์ เครื่องมือแพทย์ เครื่องสํารองไฟ ไปไว้ในที่ปลอดภัย 2.ป้องกันน้ําท่วมโรงพยาบาล โดยกั้นกระสอบทราย ติดตั้งเครื่องสูบน้ํา 3.สํารวจและสํารองยา เวชภัณฑ์ ออกซิเจน ไว้ให้พร้อมใช้งาน รวมทั้งยาช่วยชุดน้ําท่วม 4.สํารวจผู้ป่วยติดบ้าน ติดเตียง หญิงตั้งครรภ์ ผู้สูงอายุ ในพื้นที่ ทําแผนออกให้การดูแล 5.เตรียมหน่วยแพทย์เคลื่อนที่ พร้อมออกให้บริการประชาชนทันที และประสานเตรียมสถานที่ปลอดภัยให้บริการประชาชน หากน้ําท่วม ทางเข้า-ออกโรงพยาบาล
โดยที่จังหวัดเพชรบุรี ได้รับรายงานจากนายแพทย์สาธารณสุขจังหวัดถึงการเตรียมความพร้อมรับมืออุทกภัย เนื่องจากน้ําในเขื่อนแก่งกระจานต้องระบายน้ําออก คาดว่าน้ําจะเริ่มล้นอาคารระบายน้ําของเขื่อนฯ ในวันที่ 5 สิงหาคม 2561 เวลาประมาณ 12.00 น. และมวลน้ําจะถึงแหล่งชุมชนในเทศบาลเมืองเพชรบุรี วันที่ 6 สิงหาคม 2561 เวลาประมาณ 24.00 น. ซึ่งคาดว่ามี 5 อําเภอ อาจได้รับผลกระทบ ได้แก่ อ.แก่งกระจาน อ.ท่ายาง อ.บ้านลาด อ.เมือง และ อ.บ้านแหลม จึงได้แจ้งเตือนหน่วยบริการสาธารณสุขทุกแห่ง เตรียมกั้นกระสอบทรายป้องกันน้ําท่วม และติดตั้งเครื่องสูบน้ํา ที่สํานักงานสาธารณสุขจังหวัดเพชรบุรี และโรงพยาบาลพระจอมเกล้าฯ
นอกจากนี้ยังให้แต่ละอําเภอ สํารวจ ทรัพยากร เวชภัณฑ์ยา จํานวนผู้ป่วยติดบ้าน ติดเตียง หญิงตั้งครรภ์ ผู้สูงอายุ ในพื้นที่ พร้อมประสานขอรับการสนับสนุนรถขับเคลื่อน 4 ล้อ ยกสูง เวชภัณฑ์ยาสําหรับช่วยเหลือผู้ประสบภัย 20,000 ชุด จากส่วนกลางเป็นที่เรียบร้อยแล้ว
"ขอให้โรงพยาบาลในพื้นที่เสี่ยงติดตามสถานการณ์น้ําอย่างใกล้ชิด ป้องกันน้ําท่วมสถานบริการ อย่าให้กระทบกับการให้บริการประชาชน และสามารถขอความช่วยเหลือสนับสนุนจากส่วนกลางได้ทันที โดยประสานมาที่สํานักงานสาธารณสุขฉุกเฉิน" นายแพทย์เจษฎา กล่าว
********************* 5 สิงหาคม 2561
*****************************
รัฐบาลไทย-ข่าวทำเนียบรัฐบาล-ประธาน JETRO กรุงเทพฯ เข้าเยี่ยมคารวะ รองนายกรัฐมนตรี
วันพุธที่ 7 กุมภาพันธ์ 2561
ประธาน JETRO กรุงเทพฯ เข้าเยี่ยมคารวะ รองนายกรัฐมนตรี
ประธาน JETRO กรุงเทพฯ เข้าเยี่ยมคารวะ รองนายกรัฐมนตรี
วันนี้ (วันพุธที่ 7 กุมภาพันธ์ 2561) เวลา 13.30 น. นายฮิโระคิ มิสึมะตะ (Mr. Hiroki Mitsumata) ประธาน JETRO กรุงเทพฯ เข้าเยี่ยมคารวะ พลอากาศเอก ประจิน จั่นตอง รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีแสดงความยินดีที่ได้พบกับประธาน JETRO กรุงเทพ ฯ และคณะผู้บริหารหอการค้าญี่ปุ่นในวันนี้ ขอบคุณที่ประธาน JETRO มาเข้าเยี่ยมคารวะเพื่อนําเสนอข้อมูลสําคัญที่จะเป็นประโยชน์กับทั้งสองฝ่าย และขอบคุณฝ่าย JETRO และหอการค้าญี่ปุ่นที่ร่วมมือกับหน่วยงานไทยในการส่งเสริมการค้าการลงทุนของญี่ปุ่นในไทยเสมอมา ขอให้เชื่อมั่นว่าฝ่ายไทยยินดีที่จะกระชับความสัมพันธ์กับญี่ปุ่นในทุกมิติ
ประธาน JETRO กรุงเทพฯ ได้รายงานผลสํารวจแนวโน้มทางเศรษฐกิจของบริษัทร่วมทุนญี่ปุ่นในไทย และขอบคุณที่รัฐบาลไทยให้ความร่วมมือและส่งเสริมการค้าและการลงทุนของภาคเอกชนญี่ปุ่นในไทยอันดีมาโดยตลอด ซึ่งทั้งสองฝ่ายได้แลกเปลี่ยนมุมมองและแนวทางในการดําเนินธุรกิจในไทยและประเทศสมาชิกอาเซียน
โอกาสนี้ รองนายกรัฐมนตรีได้ให้คําแนะ ให้ข้อคิดเห็นต่อกับนักธุรกิจญี่ปุ่นที่เข้ามาลงทุนในไทย และยืนยันนโยบายของรัฐบาลที่จะสนับสนุน และดูแลนักธุรกิจญี่ปุ่นที่เข้ามาลงทุนในประเทศไทย ซึ่งประธาน JETRO กรุงเทพฯ ชื่นชมรัฐบาลไทยที่ปรับปรุงระบบการลงทุนในประเทศไทยเพื่อสนับสนุนให้นักลงทุนต่างชาติได้รับความสะดวกมากขึ้น อาทิ กระบวนการด้านเอกสาร ระบบด้านศุลกากร และระบบการจ้างงาน ทั้งนี้ รองนายกรัฐมนตรีได้เชิญชวนให้นักลงทุนญี่ปุ่น ร่วมลงทุนในโครงการระเบียงเศรษฐกิจพิเศษภาคตะวันออก(EEC) และให้ความเชื่อมั่นว่า รัฐบาลไทยพร้อมรับฟังข้อคิดเห็น และข้อเสนอแนะจากนักลงทุนญี่ปุ่น เพื่อปรับปรุงแก้ไขให้นโยบายของรัฐบาลให้เป็นประโยชน์มากยิ่งขึ้น
รัฐบาลไทย-ข่าวทำเนียบรัฐบาล-สำนักงานสลากฯ จัดประชาพิจารณ์สลากแบบรวมชุดที่จังหวัดนครศรีธรรมราช
วันศุกร์ที่ 25 พฤษภาคม 2561
สํานักงานสลากฯ จัดประชาพิจารณ์สลากแบบรวมชุดที่จังหวัดนครศรีธรรมราช
สํานักงานสลากกินแบ่งรัฐบาลดเวทีสัมมนาประชาพิจารณ์เรื่องสลากชุดขึ้นเป็นครั้งที่ 3 ที่ห้องดอกบัวโรงแรมเดอะทวินโลตัส จังหวัดนครศรีธรรมราช โดยสองครั้งแรกจัดขึ้นที่สํานักงานสลากกินแบ่งรัฐบาล สนามบินน้ํา และที่จังหวัดเชียงให
วันนี้ (25 พฤษภาคม 2561) เวลา 13.00 น. ที่ห้องดอกบัวโรงแรมเดอะทวินโลตัส จังหวัดนครศรีธรรมราช นายธนวรรธน์ พลวิชัย กรรมการสลากกินแบ่งรัฐบาล ในฐานะโฆษกคณะกรรมการสลากกินแบ่งรัฐบาล กล่าวว่าครั้งนี้เป็นการจัดเวทีสัมมนาประชาพิจารณ์เรื่องสลากชุดขึ้นเป็นครั้งที่ 3 โดยสองครั้งแรกจัดขึ้นที่สํานักงานสลากกินแบ่งรัฐบาล สนามบินน้ํา และที่จังหวัดเชียงใหม่ การจัดสัมมนาในวันนี้ได้เชิญ โดยเชิญนักวิชาการ ตัวแทนจําหน่ายที่เป็นผู้พิการและตัวแทนจําหน่ายรายย่อย ตลอดจนเครือข่ายภาคประชาชน ในพื้นที่ภาคใต้เข้าร่วมแสดงความคิดเห็น ได้แก่ นายสมนึก พรรณศักดิ์ อุปนายกสมาคมครอบครัวเข้มแข็งพัทลุง นายวีระ เขนย นายกสมาคมคนพิการทางกายเคลื่อนไหว นายวิสูตร บุศราทิศ ตัวแทนจําหน่ายสลากรายย่อย ร่วมเข้าแสดงความคิดเห็นด้วย
ผลการสัมมนา ผู้เข้าร่วมสัมมนาส่วนใหญ่มีความเห็นไปในทางเดียวกันว่า ควรทําสลากแบบชุด 5 ใบ 400 บาท แต่ก็ยังมีข้อกังวลใจบ้าง ในเรื่องของการออกมาตรการควบคุม ส่วนประชาชนที่เข้าร่วมรับฟังการสัมมนา บางรายมีความเห็นว่า สํานักงานฯ ควรจัดชุดเลขเหมือนกันมาให้ทั้ง 5 เล่มเพื่อที่ผู้ขายจะได้จัดชุดเองได้ ไม่ต้องไปแลกกับคนอื่น หรือไปซื้อจากยี่ปั๊วเพิ่ม
ด้านนายธนวรรธน์ฯ กล่าวว่า นอกจากการแสดงความคิดเห็นผ่านเวทีสัมมนาในภูมิภาคต่าง ๆ แล้ว ประชาชนที่สนใจสามารถแสดงความเห็นผ่านเว็บไซต์ของสํานักงานสลากกินแบ่งรัฐบาล www.glo.or.th และตู้ ปณ. 22 ปณ.นนทบุรี อ.เมือง จ.นนทบุรี 11000 จนถึงสิ้นเดือนมิถุนายน 2561 ขณะนี้ มีผู้แสดงความเห็นผ่านเว็บไซต์แล้ว 2,954 ราย ส่วนใหญ่เป็นผู้ลงทะเบียนซื้อ-จองล่วงหน้าสลากกินแบ่งรัฐบาลจัดเวทีสัมมนา กว่าร้อยละ 76 เห็นว่าควรทําสลากรวมชุด แบบชุด 5 ใบ ราคาชุดละ 400 บาท และต้องการซื้อสลากแบบรวมชุดจากผู้จําหน่ายที่มีจุดจําหน่ายประจํา และมีบัตรตัวแทนจําหน่าย เพื่อให้สามารถตรวจสอบได้
หลังจากการจัดสัมมนาที่จังหวัดนครศรีธรรมราชในวันนี้แล้ว ตนและคณะจะเดินทางไปรับฟังความคิดเห็นของ พี่น้องประชาชนที่โรงแรมแกรนด์ฮิลล์ จังหวัดนครสวรรค์ในวันที่ 28 พฤษภาคม 2561 เวลา 13.30 น.และจัดสัมมนาโครงการนี้ครั้งสุดท้ายที่จังหวัดเลย โดยใช้เวลาที่เหลือในการรับฟังความคิดเห็นผ่านช่องทางต่าง ๆ จนครบ 3 เดือน ก่อนจะนําความคิดเห็นที่ได้มารวบรวมและกลั่นกรองนําเสนอคณะกรรมการสลากกินแบ่งรัฐบาล เพื่อนําไปสู่การตัดสินใจอย่างรอบคอบ โปร่งใส รัดกุม ในการทําสลากชุดที่สอดคล้องกับความต้องการของตลาดและความเหมาะสมกับสังคมไทยต่อไป หากคณะกรรมการสลากฯ อนุมัติให้ดําเนินการ ก็จะเข้าสู่ขั้นตอนของการจัดทําสลากรวมชุดในช่วงครึ่งปีหลัง โฆษกคณะกรรมการสลากกินแบ่งรัฐบาล กล่าวในตอนท้าย
รัฐบาลไทย-ข่าวทำเนียบรัฐบาล- คูปองวิทย์ ยกระดับ OTOP ด้วยนวัตกรรม
วันอังคารที่ 9 ตุลาคม 2561
คูปองวิทย์ ยกระดับ OTOP ด้วยนวัตกรรม
รัฐบาลยกระดับกระบวนการผลิตสินค้า OTOP ตั้งแต่ต้นน้ําถึงปลายน้ําด้วยวิทยาศาสตร์ เทคโนโลยี และนวัตกรรมผ่านโครงการคูปองวิทย์เพื่อ OTOP โดยเน้นให้บริการ 6 ด้าน
อังคารที่ 9 ต.ค.61
คูปองวิทย์ ยกระดับ OTOP ด้วยนวัตกรรม
ต่อจากนี้ไป ขอเชิญรับฟังไทยคู่ฟ้า ครับ
รัฐบาลยกระดับกระบวนการผลิตสินค้า OTOP ตั้งแต่ต้นน้ําถึงปลายน้ําด้วยวิทยาศาสตร์ เทคโนโลยี และนวัตกรรมผ่านโครงการคูปองวิทย์เพื่อ OTOP โดยเน้นให้บริการ 6 ด้าน ประกอบด้วย การพัฒนานวัตกรรมผลิตภัณฑ์ การออกแบบบรรจุภัณฑ์ การออกแบบกระบวนการผลิต ระบบมาตรฐาน การออกแบบเครื่องจักร และการพัฒนาคุณภาพวัตถุดิบต้นน้ํา นอกจากนี้ ยังสนับสนุนเงินทุนและส่งเสริมการตลาด เพื่อให้ผู้ประกอบการ OTOP พัฒนาสินค้าที่มีจุดเด่นเป็นเอกลักษณ์และตรงกับความต้องการของตลาด โดยรัฐบาลมุ่งหวังว่าจะช่วยสร้างมูลค่าเพิ่มของสินค้า OTOP ให้สามารถแข่งขันได้ ทําให้ผู้ประกอบมีรายได้และมีคุณภาพชีวิตที่ดีขึ้นอย่างยั่งยืน ผู้สนใจสอบถามเพิ่มเติมได้ที่สายด่วน 1313
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ออมสินส่งมอบแอลกอฮอล์เจลให้องค์กรด้านสาธารณสุข [กระทรวงการคลัง]
วันพฤหัสบดีที่ 2 เมษายน 2563
ออมสินส่งมอบแอลกอฮอล์เจลให้องค์กรด้านสาธารณสุข [กระทรวงการคลัง]
ธ.ออมสินมอบแอลกอฮอล์เจลตามโครงการกระทรวงการคลังร่วมใจต้านภัย COVID-19 แก่บุคลากรทางการแพทย์และหน่วยงานด้านสาธารณสุข ได้แก่ มูลนิธิโรงพยาบาลสมเด็จพระยุพราช รพ.รามาธิบดี รพ.ทหารผ่านศึก รพ.ราชวิถี รพ.บ้านแพ้ว มูลนิธิธรรมาภิบาลทางการแพทย์ และสภากาชาดไทย
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามที่ธนาคารออมสิน กรมสรรพสามิต และสํานักงานสลากกินแบ่งรัฐบาล ร่วมกันจัดทําแอลกอฮอล์เจลสําหรับล้างมือให้กับประชาชนภายใต้โครงการกระทรวงการคลังร่วมใจต้านภัย COVID-19 และมีการเลื่อนกําหนดวันแจกให้ประชาชน จากเดิมวันที่ 27 มีนาคม 2563 และ วันที่ 10 เมษายน 2563 ออกไปก่อน เนื่องจากกระทรวงสาธารณสุข กรุงเทพมหานคร และจังหวัดต่างๆ ได้มีประกาศมาตรการการรักษาระยะห่างระหว่างกัน ไม่อยู่รวมกันหนาแน่น (Social Distancing) ในพื้นที่ต่างๆ ทั่วประเทศ อีกทั้งรัฐบาลได้มีการประกาศใช้พระราชกําหนดการบริหารราชการในสถานการณ์ฉุกเฉิน พ.ศ.2548 เพื่อเฝ้าระวัง ป้องกันและควบคุมนั้น
ธนาคารออมสินได้ตระหนักถึงมาตรการความปลอดภัยดังกล่าว และมีความห่วงใยประชาชนต่อสถานการณ์การแพร่ระบาดของเชื้อไวรัสที่ยังมีแนวโน้มการระบาดเพิ่มขึ้นอย่างต่อเนื่อง เพื่อเป็นการให้ความร่วมมือและปฏิบัติตามมาตรการความปลอดภัยต่อสุขภาพอนามัยของประชาชนอย่างเคร่งครัด โดยในโอกาสที่วันที่ 1 เมษายน 2563 ที่ผ่านมา เป็นวันคล้ายวันสถาปนาธนาคารออมสิน ครบ 107 ปี ธนาคารฯ จึงได้ส่งมอบแอลกอฮอล์เจลตามโครงการกระทรวงการคลังร่วมใจต้านภัย COVID-19 ให้แก่บุคลากรทางการแพทย์ และหน่วยงานด้านสาธารณสุข ได้แก่ มูลนิธิโรงพยาบาลสมเด็จพระยุพราช โรงพยาบาลรามาธิบดี โรงพยาบาลทหารผ่านศึก โรงพยาบาลราชวิถี โรงพยาบาลบ้านแพ้ว (องค์การมหาชน) มูลนิธิธรรมาภิบาลทางการแพทย์ และสภากาชาดไทย
นอกจากนี้ ธนาคารฯ ยังได้มอบผ่านกระทรวงการคลัง หน่วยงานราชการที่ติดต่อใกล้ชิดกับประชาชน อาทิ ผู้ว่าราชการจังหวัดและโรงพยาบาลในพื้นที่ทั้ง 77 จังหวัด ตลอดจนหน่วยงานพันธมิตรของธนาคารทั้ง 18 ภาค เพื่อมอบให้ประชาชนต่อไป โดยธนาคารฯ จะทยอยมอบให้องค์กรสาธารณกุศลต่างๆ อีกจนกว่าจะหมด 1 ล้านขวด
หากต้องการข้อมูลเพิ่มเติม ติดต่อสอบถามได้ที่ ศูนย์ลูกค้าสัมพันธ์ธนาคารออมสิน โทร.1115 หรือตามสื่อประชาสัมพันธ์ของธนาคาร ได้แก่ Website : www.gsb.or.th , Facebook และ Official Line : GSB Society
http://bit.ly/GSBpr33
รัฐบาลไทย-ข่าวทำเนียบรัฐบาล-กรุงไทยเพิ่มช่องทางนำส่งเงินสะสม กอช. ผ่านเครื่อง ATM และ KTB netbank
วันอังคารที่ 26 มิถุนายน 2561
กรุงไทยเพิ่มช่องทางนําส่งเงินสะสม กอช. ผ่านเครื่อง ATM และ KTB netbank
งานแถลงข่าว กอช. เพิ่มช่องทางออมผ่าน ATM และ Mobile Banking โดย กอช. นําระบบดิจิทัลยกระดับส่งเสริมการออม พร้อมรับสมัครสมาชิกและส่งเงินสะสมผ่านแอปพลิเคชัน กอช. โดยเชื่อมกับแอปพลิเคชัน KTB netbank, K PLUS หรือแอปพลิเคชันธนาคารอื่นๆ อีก 11 แห่ง
นายสิทธิกร ดิเรกสุนทร ผู้ช่วยกรรมการผู้จัดการใหญ่ ธนาคารกรุงไทย นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) และ นางกิติยา ฤกษ์ภูริทัต ผู้ช่วยกรรมการผู้จัดการ ธนาคารกสิกรไทย ร่วมงานแถลงข่าว กอช. เพิ่มช่องทางออมผ่าน ATM และ Mobile Banking โดย กอช. นําระบบดิจิทัลยกระดับส่งเสริมการออม พร้อมรับสมัครสมาชิกและส่งเงินสะสมผ่านแอปพลิเคชัน กอช. โดยเชื่อมกับแอปพลิเคชัน KTB netbank, K PLUS หรือแอปพลิเคชันธนาคารอื่นๆ อีก 11 แห่ง โดยมี นายวิสุทธิ์ ศรีสุพรรณ รัฐมนตรีช่วยว่าการกระทรวงการคลัง เป็นประธาน และ นางสาวอาริศรา ธรมธัช รองกรรมการผู้จัดการใหญ่ ธนาคารกรุงไทย ร่วมงาน ณ ห้องประชุมวายุภักษ์ 4 กระทรวงการคลัง เมื่อวันที่ 26 มิถุนายน 2561
นายสิทธิกร ดิเรกสุนทร เปิดเผยว่า ธนาคารมีความพร้อมในการสนับสนุนการดําเนินงานของ กอช. เพื่อเสริมสร้างวินัยการออมให้กับภาคประชาชนตามนโยบายรัฐบาล โดยธนาคารได้ให้บริการรับสมัครสมาชิก นําส่งเงินสะสมของสมาชิก ผ่านเคาน์เตอร์สาขา และบริการหักบัญชีอัตโนมัติ (Direct Debit) ตลอดจนให้ความร่วมมือในการประชาสัมพันธ์ข้อมูลของ กอช. ผ่านสาขาและช่องทางต่างๆ ของธนาคารไปยังลูกค้าและประชาชน
ทั้งนี้ ธนาคารได้เพิ่มความสะดวกให้กับสมาชิก กอช. โดยเพิ่มช่องทางในการนําส่งเงินสะสม กอช. ผ่านเครื่อง ATM และ Mobile Banking โดยสมาชิกไม่ต้องเสียค่าธรรมเนียมใดๆ สําหรับ สมาชิก กอช. ที่มีบัตร ATM และใช้บริการ KTB netbank สามารถนําส่งเงินสะสม กอช. ได้ทันที โดยธนาคารจะยังคงสื่อสารเกี่ยวกับข้อมูลของ กอช. เพื่อสร้างการรับรู้และความเข้าใจกับประชาชนอย่างต่อเนื่องต่อไป
ฝ่ายสื่อสารองค์กรและภาพลักษณ์
โทร.0-2208-4174-8
รัฐบาลไทย-ข่าวทำเนียบรัฐบาล-นายกฯ และคณะลงพื้นที่สมุทรสาคร-เพชรบุรีพรุ่งนี้ เตรียมผลักดันเป็นศูนย์กลางอาหารทะเลภูมิภาค พร้อมเร่งติดตามการแก้ไขปัญหาประมง แรงงาน สิ่งแวดล้อม ชูศักยภาพด้านการท่องเที่ยว
วันอาทิตย์ที่ 4 มีนาคม 2561
นายกฯ และคณะลงพื้นที่สมุทรสาคร-เพชรบุรีพรุ่งนี้ เตรียมผลักดันเป็นศูนย์กลางอาหารทะเลภูมิภาค พร้อมเร่งติดตามการแก้ไขปัญหาประมง แรงงาน สิ่งแวดล้อม ชูศักยภาพด้านการท่องเที่ยว
นายกฯ และคณะลงพื้นที่สมุทรสาคร-เพชรบุรีพรุ่งนี้ เตรียมผลักดันเป็นศูนย์กลางอาหารทะเลภูมิภาค พร้อมเร่งติดตามการแก้ไขปัญหาประมง แรงงาน สิ่งแวดล้อม ชูศักยภาพด้านการท่องเที่ยว
การลงพื้นที่ จ.สมุทรสาครและเพชรบุรี ของพลเอก ประยุทธ์ จันทร์โอชา นายกรัฐมนตรี และคณะรัฐมนตรี ในระหว่างวันที่ 5-6 มี.ค.นี้ มุ่งเน้นการติดตามงานและพบปะประชาชนในพื้นที่ซึ่งจัดอยู่ในกลุ่มจังหวัดภาคกลางตอนล่าง 2 ที่ประกอบด้วย จ.สมุทรสาคร สมุทรสงคราม เพชรบุรี และประจวบคีรีขันธ์
“พื้นที่นี้มีต้นทุนทางการเกษตรและสัตว์น้ําที่มีคุณภาพ มีแหล่งท่องเที่ยวทางธรรมชาติและประวัติศาสตร์ที่สําคัญ รัฐบาลจึงจะส่งเสริมศักยภาพหลักเพื่อพัฒนาให้เป็นศูนย์กลางด้านอาหารทะเล (Hub of Seafood) โดยเฉพาะ จ.สมุทรสาครนั้น เป็นแหล่งการค้าและกระจายสินค้าอาหารทะเลและประมงทั้งในประเทศและส่งออกไปต่างประเทศที่ใหญ่ที่สุดในอาเซียน ซึ่งจะทําให้การขับเคลื่อนเศรษฐกิจในพื้นที่เป็นไปได้อย่างรวดเร็วและสร้างมูลค่าได้เป็นจํานวนมาก”
นอกจากนี้ จะได้ติดตามการแก้ไขปัญหาการทําประมงผิดกฎหมายและการบริหารจัดการแรงงานต่างด้าว ซึ่งเป็นเรื่องที่รัฐบาลให้ความสําคัญ เช่น การติดตั้งระบบระบุตําแหน่งเรือประมงไทย (VMS) การควบคุมการแจ้งเข้า – ออกของเรือประมง ระบบฐานข้อมูลการสแกนม่านตาและการจดทะเบียนแรงงานต่างด้าวแบบเบ็ดเสร็จ ซึ่งนายกรัฐมนตรีย้ําว่าขอให้นายจ้างนําแรงงานต่างด้าวไปจัดทําทะเบียนประวัติที่ศูนย์ OSS ทั้ง 78 แห่งทั่วประเทศภายในวันที่ 31 มี.ค.นี้
สําหรับการช่วยเหลือผู้มีรายได้น้อย นายกรัฐมนตรีจะเป็นสักขีพยานในการมอบหนังสืออนุญาตให้เข้าทําประโยชน์หรืออยู่อาศัยในพื้นที่การจัดที่ดินทํากิน ป่าสงวนแห่งชาติป่ายางหัก – เขาปุ้ม จ.เพชรบุรี เช่นเดียวกับทุกครั้งที่ผ่านมา เนื่องจากรัฐบาลต้องการสร้างโอกาสให้กับประชาชนอย่างเท่าเทียม ลดอุปสรรคในการทํามาหากิน และข้อพิพาทระหว่างชาวบ้านกับเจ้าหน้าที่รัฐ
“นายกฯ ระบุว่า ในแต่ละพื้นที่จะมีทั้งจุดแข็งและจุดอ่อน ซึ่งทุกครั้งที่เดินทางไปรัฐบาลจะพยายามดึงจุดแข็งขึ้นมาต่อยอดพัฒนาให้ดีขึ้น เช่นครั้งนี้จะส่งเสริมเรื่องการผลิตและส่งออกอาหารทะเล การส่งเสริมการท่องเที่ยวทางธรรมชาติและประวัติศาสตร์ เช่น อุทยานประวัติศาสตร์พระนครคีรี (เขาวัง) เป็นต้น รวมทั้งจะต้องรับฟังปัญหาหรือจุดอ่อนจากคนในพื้นที่เพื่อแก้ไขให้ดีขึ้น เช่น ปัญหาน้ําเน่าเสีย การบริหารจัดการแม่น้ําเพชรบุรี และปัญหาน้ําทะเลกัดเซาะชายฝั่ง ฯลฯ”
..............................................................
สํานักโฆษก